
Apstiprināts ar

Valsts izglītības attīstības aģentūras 

2026. gada 7. septembra rīkojumu Nr. 1.-5.2/26/222
Latvijas izglītības iestāžu vokāli instrumentālo ansambļu,

instrumentālo kolektīvu un popgrupu festivāls – konkurss

„No baroka līdz rokam 2027”

Nolikums

MĒRĶIS

Sekmēt bērnu un jauniešu kultūras izpratnes un pašizpausmes mākslā lietpratību, veicinot viņu līdzdalību un attīstot zināšanas un prasmes instrumentālajā mūzikā. 
UZDEVUMI 
1. Sekmēt bērnu un jauniešu vokāli instrumentālo ansambļu, instrumentālo kolektīvu un popgrupu radošo darbību Latvijā un popularizēt instrumentālās mūzikas žanru.

2. Veicināt instrumentālo un vokāli instrumentālo ansambļu muzicēšanas tradīciju veidošanos un saglabāšanu izglītības iestādēs.

3. Profesionāli novērtēt Latvijas izglītības iestāžu vokāli instrumentālo ansambļu, instrumentālo kolektīvu un popgrupu sniegumu un sekmēt pedagogu pieredzes apmaiņu.
ORGANIZATORI

4.  Valsts izglītības attīstības aģentūra (VIAA) sadarbībā ar pašvaldībām, izglītības un kultūras iestādēm.
5. DALĪBNIEKI
6. Latvijas izglītības iestāžu vokāli instrumentālie ansambļi (VIA), džeza kolektīvi un ansambļi, instrumentālie ansambļi (IA), tautas mūzikas ansambļi (TMA), popgrupas, kuri līdz 2027. gada 15. janvārim iesūtījuši pieteikuma anketu (pielikums).

7. Minimālais dalībnieku skaits ansambļos - 3 dalībnieki. 
8. Dalībnieku vecums nedrīkst pārsniegt 20 gadus. Pedagogi nepiedalās priekšnesumā.

9. Konkursa dalībnieki (izņemot popgrupas, kuras iedalās trīs grupās), tiek iedalīti divās grupās:
9.1. jaunākā grupa: kolektīvi, kuri darbojas mazāk nekā divus gadus vai 50% dalībnieku vecums nepārsniedz 14 gadus;
9.2. vidējā grupa (tikai popgrupas): kolektīvi, kuru dalībnieki mācās 5.-9.klasē,
9.3. vecākā grupa: kolektīvi, kuri darbojas vairāk nekā divus gadus un kuriem ir radošā pieredze koncertējot.

10. Konkursā aizliegts izmantot gatavas fonogrammas un ieprogrammētu sintezatora pavadījumu (izņemot popgrupas).

DALĪBNIEKA PERSONAS DATU APSTRĀDE
11. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

12. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti. Informācija par VIAA veikto personas datu apstrādi ir pieejama: https://www.viaa.gov.lv/lv/personas-datu-apstrade-valsts-izglitibas-attistibas-agentura .
NORISE
13. Vokāli instrumentālo ansambļu, instrumentālo kolektīvu un popgrupu festivāls-konkurss “No baroka līdz rokam 2027” (turpmāk- konkurss) notiek divās kārtās:

13.1. I kārtā notiek video konkurss līdz 2027. gada 26. janvārim. Saskaņā ar video konkursa rezultātiem un iespējamo kolektīvu skaita limitu līdz 2027. gada 3. februārim tiek izvirzīti  finālkonkursa dalībnieki;
13.2. Finālkonkurss notiek klātienē Rīgā:
- 2027. gada 19. februārī plkst.12.00 Rīgas 45. vidusskolā (IA, TMA, akustiskie vokāli instrumentālie ansambļi, džeza ansambļi);
- 2027. gada  26. februārī plkst.12.00 Rīgas 45. vidusskolā (VIA un popgrupas).
REPERTUĀRS

14. Video konkursam līdz 2027. gada 26. janvārim kolektīvi iesūta vienu pieteikuma anketā ierakstītā skaņdarba video ierakstu. Video materiāls nedrīkst būt montēts. Speciālas video kvalitātes prasības netiek noteiktas, bet lūgums piedomāt pie skaņas kvalitātes.

15. Finālkonkursā izpilda:

15.1. jaunākā grupa - divus dažāda rakstura skaņdarbus (maksimālā uzstāšanās hronometrāža - 7 min.);
15.2. vidējā grupa (tikai popgrupas) - divus dažāda rakstura skaņdarbus (maksimālā uzstāšanās hronometrāža - 7 min.);
15.3. vecākā grupa konkursam sagatavo piecus skaņdarbus, konkursā atskaņo vienu izlozes skaņdarbu un vienu konkursa vērtēšanas komisijas noteikto skaņdarbu (maksimālā viena skaņdarba hronometrāža nedrīkst pārsniegt 4 min.).
VĒRTĒŠANA

16. Konkursu vērtē VIAA izveidota vērtēšanas komisija pēc VIAA izstrādātiem kritērijiem. 

17. Kolektīvi tiek vērtēti šādos žanros: VIA, akustiskie VIA, IA, TMA, džeza kolektīvi un ansambļi,  popgrupas. 

18. Kolektīvu priekšnesumu vērtē 50 punktu sistēmā, piešķirot Augstāko, I, II vai III pakāpi.
Noteiktā punktu skala pakāpēm:

· Augstākās pakāpes diploms - 45 līdz 50 punkti,

· I pakāpes diploms - 38 līdz 44.99 punkti,

· II pakāpes diploms- 32 līdz 37.99 punkti,

· III pakāpes diploms - 25 līdz 31.99 punkti,

· Pateicība par piedalīšanos konkursā - līdz 24.99 punktiem.

19. Video konkursa rezultāti tiek publicēti VIAA mājas lapā līdz 2027. gada 6. februārim.
PIETEIKŠANĀS

20. Anketas (pielikums) līdz 2027. gada 15. janvārim iesniegt elektroniski VIAA Interešu izglītības atbalsta nodaļas vecākajam ekspertam Egilam Šķetrim, e-pasts: egils.sketris@viaa.gov.lv, tālr. 29489549.
APBALVOŠANA

21. Par piedalīšanos konkursā kolektīvi saņem VIAA diplomus un pateicības. Video konkursa dalībniekiem diplomi un pateicības tiek izsūtīti elektroniskā formātā uz pieteikuma anketā norādīto e-pasta adresi. 
FINANSĒJUMS

22. Vērtēšanas komisijas darbu finansē no valsts budžeta 42.03.apakšprogrammas „Skolu jaunatnes dziesmu un deju svētki”.

23. Dalībnieku piedalīšanos konkursā finansē pašvaldības vai iestāde, kuru dalībnieki pārstāv.
PROJEKTA VADĪTĀJS
VIAA Interešu izglītības atbalsta nodaļas vecākais eksperts Egils Šķetris, tālr. 29489549, e-pasts egils.sketris@viaa.gov.lv . 
Pielikums
Pieteikuma anketa

Latvijas izglītības iestāžu vokāli instrumentālo ansambļu,

instrumentālo kolektīvu un popgrupu festivālam – konkursam

“No baroka līdz rokam”

2027
	Novads/valstspilsēta
	

	Izglītības iestāde
	

	Kolektīva nosaukums
	

	Vadītājs/i (vārds, uzvārds)
	

	Dalībnieku skaits
	

	Žanrs (IA, TMA,VIA, Jazz, Popgrupa) un grupa (tikai popgrupām - jaunākā, vidējā, vecākā), kurā piedalās
	

	Ansambļa sastāvs IA un VIA (norādīt instrumentus)


	

	Repertuārs (skaņdarba autors, teksta autors, hronometrāža)


	

	tālrunis
	

	e-pasts
	


Anketu sagatavoja (vārds, uzvārds) 
___________________

Datums  ________________
Anketu iesniegt līdz 2027. gada 15. janvārim
Pieteikumu sūtīt elektroniski uz e-pastu: egils.sketris@viaa.gov.lv 
